Es-mil-e-ua-net-III-WEB	Mès en aguest moment entrèc eth gran visir El-Mohin ben-Saui, enemic d’Alí-Nur e deth sòn pair Fadleddin, e eth sultan l’autregèc era carta der Emir des Credents, e li didec: “Lieg!” Eth visir cuelhec era carta, la liegec, la reliegec, e se quedèc plan estonat; mès còp sec esquincèc damb fòrça adretia era part inferiora dera carta que i auie eth nere sagèth deth califa, se la hec a vier ena boca, la masteguèc e la lancèc.